钦定古今图书集成/明伦汇编/氏族典/第529卷 > 郭彦
## 钦定古今图书集成/明伦汇编/氏族典/第529卷 > 郭彦

按《周书郭彦传》，“彦，太原阳曲人也。其先从宦关右，遂
居冯翊。父引，郡功曹、灵武令。彦少知名，太祖临雍州，
辟为西曹书佐。寻除开府仪同主簿，转司空记室，迁
虞部郎中。大统十二年，除帅都督，持节平东将军，以
居郎官著称。封龙门县子，进大都督，迁车骑大将军、
仪同三司、司农卿。魏恭帝元年，除兵部尚书，仍以本”
兵从柱国于谨南伐江陵。进骠骑大将军、开府仪同
三司，进爵为伯。六官建，拜民部中大夫。孝闵帝践阼，
出为澧州刺史，进爵怀德县公。寻为东道大使，观省
风俗。除蒲州总管府长史，入为工部中大夫。保定四
年，从尉迟迥攻洛阳，出汝、颍。属纯州刺史樊舍卒，朝
议以彦威信著于东南，便令镇抚。彦至，吏人畏而爱
之。天和元年，除益州总管府长史，转陇右总管府长
史。四年，卒于位。